লোরেনা এক্সত্রাভাগানজা

লোরেনা এসকালেরা (অক্টোবর ১৪, ১৯৮৬ - মে ১২, ২০১২), পেশাগতভাবে লোরেনা এক্সত্রাভাগানজা নামে পরিচিত, একজন পুয়ের্তো রিকান রূপান্তরকামী পরিবেশক (পারফর্মার) ছিলেন যিনি বিয়ন্সে এবং জেনিফার লোপেজের অনুকরণের জন্য পরিচিত ছিলেন। দ্য হাউস অফ এক্সত্রাভাগানজা নামে একটি বিখ্যাত দলের সদস্যপদের জন্য তাকে শেষ নাম এক্সত্রাভাগানজা দেওয়া হয়েছিল। ২০১২ সালে নিহত হবার পর লোরেনা মরণোত্তরভাবে মূলধারার গণমাধ্যমের দৃষ্টি আকর্ষণ করেন। তাকে তার বুশউইক অ্যাপার্টমেন্টে অজ্ঞান ও সাড়া-হীন অবস্থায় পাওয়া গিয়েছিল। তাকে শ্বাসরোধ করে হত্যা করার পর তার অ্যাপার্টমেন্টে আগুন ধরিয়ে দেওয়া হয়েছিল। লোরেনা পুয়ের্তো রিকোতে জন্মগ্রহণ করেন। আঠারো বছর বয়সে তিনি নিউ ইয়র্ক সিটিতে চলে যান। এসকালেরা পুয়ের্তো রিকোতে মেক-আপ শিল্পী হিসেবে কাজ করছিলেন কিন্তু একজন পারফর্মার এবং মডেল হিসেবে তার কর্মজীবন কে বিস্তৃত করার জন্য নিউ ইয়র্ক সিটিতে আসতে চেয়েছিলেন। একবার পৌঁছানোর পর, লোরেনা বিখ্যাত পারফরমেন্স হাউস, দ্য হাউস অফ এক্সট্রাভাগাঞ্জাতে যোগ দেন, এটি ১৯৯০ সালের জনপ্রিয় তথ্যচিত্র প্যারিস ইজ বার্নিং -এ প্রদর্শিত হয়েছিল। তিনি বল নাচ শুরু করেন এবং এক্সট্রাভাগাঞ্জা হিসাবে পুরস্কারের জন্য প্রতিযোগিতায় নামতে শুরু করেন; ভক্তদের কাছ থেকে লা'রেইনা জাত্রভাগাঞ্জা নামটি তুলে নেন। এক্সট্রাভাগাঞ্জার মডেল হিসেবেও ক্যারিয়ার ছিল; যদিও তিনি কিসের জন্য মডেলিং করেছিলেন তা জনসাধারণের কাছে প্রকাশিত হয়নি। পুলিশ জানায়, ২০১২ সালের ১১ মে তিনি বুশউইকের ৪৩ ফুরমান এভিনিউতে দুজনকে তার অ্যাপার্টমেন্টে নিয়ে আসেন। ভোর ৪ টার দিকে অ্যাপার্টমেন্টে আগুন লাগে। এক প্রতিবেশীর মতে, এক পথচারী চারতলা বিল্ডিংয়ে দৌড়ে গিয়ে দরজায় ধাক্কা মারতে শুরু করে। পরবর্তী বিশৃঙ্খলার মধ্যে, লোরেনা ছাড়া সবাই ভবন থেকে বেরিয়ে আসতে পারে বলে মনে হয়েছিল। ৮৩ তম এলাকার কর্মকর্তারা যেমন এসেছিলেন, দমকলকর্মীরাও এসেছিলেন। যখন ৪:৩৭-এ যখন আগুন নিভিয়ে ফেলা হয়, লোরেনাকে "অজ্ঞান এবং অসাড়" অবস্থায় আবিষ্কার করা হয়। প্যারামেডিকরা তাকে ঘটনাস্থলে মৃত ঘোষণা করে। দমকল বিভাগের একজন মুখপাত্র জানিয়েছেন যে থার্মাল ইমেজিং সরঞ্জাম ব্যবহার করে দমকলকর্মীরা একটি বিছানায় মৃতদেহটি খুঁজে পান। যদিও আগুনের কারণেই লোরেনার মৃত্যু হয়েছে বলে মনে করা হয়েছিল, তবে তদন্তকারীরা অ্যাক্সিলারেন্টের কোনও প্রমাণ পাননি। পুলিশ তখনও ফায়ার মার্শালদের কাছ থেকে কারণ সম্পর্কে দৃঢ় সিদ্ধান্তের অপেক্ষায় ছিল। লোরেনার রুমমেটরা বলেছিলেন যে যখন বৈদ্যুতিক সিস্টেমে কাজ করা হয়েছিল, তখন তারা বৈদ্যুতিক আউটলেটগুলির চারপাশে গর্ত তৈরি করেছিল এবং কার্ডবোর্ড দিয়ে ভর্তি করেছিল। লোরেনার দুই দর্শনার্থীর অবস্থান জানা যায়নি, যদিও একজন প্রতিবেশী জানিয়েছেন যে তাকে পথচারী বলেছিলেন যে আগুন লাগার সময় ভবনের সামনে দুজন লোক তর্ক করছিল। লোরেনার মৃত্যু নিয়ে লেখা নিউইয়র্ক টাইমসের নিবন্ধটি "ট্রান্স শোষণ" হওয়ায় জন্য মানহানির বিরুদ্ধে সমকামী জোট জিএলএএডি দ্বারা সমালোচিত হয়েছিল। অমীমাংসিত হত্যার তালিকা   "Transgender Star Lorena Escalera's Murder Still Unsolved a Year After Death"। DNAinfo New York। ২০ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৪।  "Transgender Performer Dies In Suspicious Brooklyn Fire"। Gothamist। ২৯ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৪।  Baker, Al; Schweber, Nate (১২ মে ২০১২)। "Woman Dies in a Brooklyn Fire That Is Deemed Suspicious"। New York Times। সংগ্রহের তারিখ ১৯ ডিসেম্বর ২০১৪।  McQuade, Aaron (১৪ মে ২০১২)। "NY Times Trans Exploitation Completely Unacceptable"। GLAAD। ১৬ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২২ অক্টো ২০১২।  ইন্টারনেট মুভি ডেটাবেজে Lorena Xtravaganza (ইংরেজি)